**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta** **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Arvien uzlabojoties Covid-19 izplatības epidemioloģiskajai situācijai Latvijā, kā arī, ņemot vērā vakcinācijas rezultātus, iedzīvotāji tiecas pavadīt laiku ģimenes un draugu lokā, ievērojot epidemioloģiskās drošības prasības un sekojot epidemiologu ieteikumiem.  Lai novērstu neskaidrības attiecībā uz Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" ietvertā regulējuma piemērošanu, kas paredz informācijas izvietošanu tirdzniecības vai pakalpojuma sniegšanas vietā t.sk. svešvalodā, nepieciešams skaidrāk noteikumos noteikt vienas svešvalodas – angļu – lietošanas nepieciešamību.  Ir nepieciešams veikt grozījumus Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai".  Noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis". |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikuma projekts “Grozījumi Ministru kabinetu 2020.gada 9.jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” (turpmāk – Projekts) sagatavots, ņemot vērā starpinstitucionāli panākto vienošanos par dažādu sektoru darbības atsākšanu atbilstoši epidemioloģiskajai situācijai, kā arī 2021.gada 1.jūlija Operatīvās vadības grupā konceptuāli pieņemto lēmumu Ekonomikas ministrijai virzīt grozījumu projektu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | I.  Atceļot otro ārkārtas situāciju valstī no 2021.gada 7.aprīļa, vienlaikus saglabājot virkni ierobežojumu, tikta panākta starpinstitucionāla vienošanās par pakāpenisku dažādu sektoru darbības atsākšanu atbilstoši epidemioloģiskajai situācijai Latvijā.  Arvien uzlabojoties epidemioloģiskajai situācijai Latvijā, būtiski pieaug iedzīvotāju mobilitāte, tiecoties pavadīt laiku, kā arī svinēt svētkus draugu un ģimenes lokā atbilstoši epidemioloģiskās drošības prasībām un epidemiologu ieteikumiem.  Kā minēts 2021. gada 1. aprīļa Ministru kabineta noteikumu Nr. 191 “Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” anotācijā: “*Ņemot vērā ilgstošo ārkārtējās situācijas stāvokli valstī un ekonomiskās darbības aizliegumus un ierobežojumus, līdz ar ārkārtējās situācijas izbeigšanu ir nepieciešama pilnīga* *saimnieciskās darbības aizliegumu pārskatīšana, ņemot vērā ne tikai epidemioloģisko situāciju, bet arī ietekmes uz tautsaimniecību un sabiedrību izvērtējumu. Ekonomiskās darbības atjaunošanai ir vitāli svarīgi ieviest drošu pakalpojumu sniegšanas konceptu visās jomās un nozarēs (t.sk. ielu tirdzniecības organizēšanā, sabiedriskajā ēdināšanā u.c.), kas balstīts uz augstu epidemioloģiskās drošības kritēriju/prasību ievērošanu un nodrošina vienlīdzīgu pieeju visām jomām un nozarēm*.”  No 2021.gada 15.jūnija ir atļauta sabiedriskās ēdināšanas pakalpojumu sniegšana iekštelpās un izklaides un kultūras (kino un teātra izrādes, koncerti, izstādes, muzejpedagoģiskas un izglītojošas norises u. c.) pakalpojumu sniegšana vakcinētām/pārslimojušām personām, personām ar negatīvu Covid-19 testu un bērniem līdz 12 gadu vecumam, ievērojot stingras epidemioloģiskās drošības prasības. MK noteikumu Nr.360 2021.gada 22.jūnija grozījumi paredz papildus atvieglojumus, palielinot iespējamo personu skaitu grupu nodarbībās sporta zālēs un personu skaitu pie galdiņa sabiedriskās ēdināšanas pakalpojumu sniegšanas vietās (ja 14 dienu kumulatīvais Covid-19 gadījumu skaits uz 100 000 iedzīvotāju ir mazāks par 100, līdz brīdim, kamēr tas nepārsniedz 120).  Projekts paredz šo noteikumu 14.6 punktā minētajā epidemioloģiskajā situācijā (ja 14 dienu kumulatīvais Covid-19 gadījumu skaits uz 100 000 iedzīvotāju ir mazāks par 100, līdz brīdim, kamēr tas nepārsniedz 120) **atļauts organizēt kāzas, bēres un kristības atsevišķi noslēgtā telpā vai teritorijā** organizētām grupām, ja apmeklētāji atbilst šo noteikumu [38.34 punkta](https://likumi.lv/ta/id/315304#p38.34) ievaddaļā minētajām personām (personas, kurām ir sadarbspējīgs vakcinācijas sertifikāts; personas, kurām ir sadarbspējīgs pārslimošanas sertifikāts; personas, kurām ir sadarbspējīgs testēšanas sertifikāts; minētās personas pavadošie bērni, kas jaunāki par 12 gadiem (bez sertifikātiem)), ja tiek ievērotas stingras epidemioloģiskās drošības prasības:   * ja pie ieejas tiek nodrošināta kontrole, lai identificētu klātesošo personu atbilstību šo augstāk minētajām prasībām (vakcinēta persona, pārslimojusi persona, persona ar negatīvu testu, bērni līdz 12 gadu vecumam), un tiek nodrošināts, ka pasākuma norises vai pakalpojuma sniegšanas vietā telpās vai teritorijā neatrodas personas, kas šīm prasībām neatbilst; * ja pasākuma norises vai sabiedriskās ēdināšanas pakalpojuma sniegšanas vietā telpās un teritorijā, kur var iekļūt apmeklētāji, personāls atbilst augstāk minētajām prasībām. Ja telpās vai teritorijā, kur nevar iekļūt apmeklētāji, atrodas personas, kas neatbilst augstāk minētajām prasībām, tajās jāievēro visas noteiktās epidemioloģiskās prasības; * ja klātesošās personas, izņemot tās, kas jaunākas par 12 gadiem, pēc pakalpojuma sniedzēja norīkotas personas vai kontrolējošo institūciju pieprasījuma var uzrādīt sadarbspējīgu sertifikātu, kas apliecina augstāk minētajām prasībām, un pakalpojuma sniedzēja norīkotai personai un kontrolējošām institūcijām ir tiesības pieprasīt uzrādīt šos sertifikātus; * pakalpojumu sniedzēju iesaistītie darbinieki atbilst MK noteikumu Nr.360 38.27 punkta ievaddaļā minētajiem nosacījumiem (t.i., personas, kurām ir sadarbspējīgs vakcinācijas sertifikāts; personas, kurām ir sadarbspējīgs pārslimošanas sertifikāts); * iekštelpās vienai personai tiek nodrošināti ne mazāk kā 4 m2 no apmeklētājiem pieejamās pakalpojumu sniegšanas vietas publiski pieejamo telpu platības, ārtelpās tiek nodrošināta pietiekama pakalpojuma sniegšanas vietas platība, lai pakalpojuma sniedzēji un saņēmēji brīvi varētu ievērot 2 m distanci un tiktu novērsta cilvēku drūzmēšanās; * ja tiek nodrošināti sabiedriskās ēdināšanas pakalpojumi, jānodrošina 14.67., 20.punktā, 20.1 punktā minētās prasības, izņemot dara laika ierobežojumus – tātad ēdināšanas pakalpojumus šādos pasākumos drīkst sniegt arī pēc pulksten 24:00; * pēc iespējas samazināts kopīgi lietoto virsmu un priekšmetu skaits, notiek regulāra virsmu, tai skaitā inventāra un darba aprīkojuma, tīrīšana un dezinfekcija, izmantojot spirtu saturošus roku un virsmu dezinfekcijas līdzekļus (kas satur vismaz 70 % etanola); * apmeklētājiem tiek nodrošināta spirtu saturošu roku dezinfekcijas līdzekļu (kas satur vismaz 70 % etanola) pieejamība; * tiek nodrošināta regulāra telpu ventilācija (nodrošinot, ka oglekļa dioksīda (CO2) līmenis nepārsniedz 1000 PPM (daļas uz miljonu)); * ir noteikta atbildīgā persona, kas organizē šajos noteikumos noteikto epidemioloģiskās drošības pasākumu īstenošanu pakalpojuma sniegšanas vietā un:   + atrodas pakalpojuma sniegšanas vietā tā darbības laikā;   + pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu pakalpojuma sniegšanas vietā;   + objektīvi pārbaudāmā veidā identificē un norāda kontroles laikā pakalpojuma sniegšanas vietā esošo apmeklētāju skaitu; * apmeklētājiem redzamās vietās (vismaz pie ieejas) ir izvietota skaidri salasāma publiski pieejama informācija par maksimāli pieļaujamo personu skaitu, kas vienlaikus var atrasties pakalpojuma sniegšanas vietā, kā augstāk minētās atbildīgās personas kontaktinformācija un policijas palīdzības tiešais tālruņa numurs 110; * pasākumā piedalās ne vairāk kā 250 personas, neskaitot pakalpojuma sniedzējus/darbiniekus (pakalpojuma sniegšanas vietā nedrīkst atrasties personas, kuras nav saistītas ar pakalpojumu sniegšanu un kuras nav pasākuma viesi); * tiek nodrošināta apmeklētāju un iesaistīto darbinieku reģistrācija (vārds, uzvārds, kontaktinformācija). Ja konstatēta apmeklētāja vai darbinieka saslimšana ar Covid-19, pēc Slimību profilakses un kontroles centra pieprasījuma tiek nodoti apmeklētāju un iesaistīto darbinieku personas dati.   Projektā noteiktais regulējums, kas paredz, ka vienai personai tiek nodrošināti ne mazāk kā 4m2  no apmeklētājiem pieejamās pakalpojumu sniegšanas vietas publiski pieejamo telpu platības, nepieciešams, lai samērotu epidemioloģiskās drošības pasākumus ar citām Eiropas valstīm. **Kāzas, kristības un bēres skatāmi kā svarīgi dzīves notikumi, tāpēc, izvērtējot epidemioloģisko situāciju, atļauts tās organizēt ar atvieglotiem nosacījumiem** salīdzinājumā ar citiem pasākumiem/pakalpojumiem.  Pakalpojumu sniedzēja pienākums ir nodrošināt MK noteikumu nr.360 6.3.2. apakšpunkta prasības, tas ir, pasākuma organizators vai saimnieciskā pakalpojuma sniedzējs nesniedz pakalpojumu personai, kura neievēro epidemioloģiskās drošības prasības.  Uzsverams, ka pakalpojuma sniedzējs ievēro MK noteikumu Nr.360 6.3.2.punktā noteikto, ka pasākuma organizators, saimnieciskā pakalpojuma sniedzējs vai ēkas īpašnieks nodrošina, ka persona, kura nelieto mutes un deguna aizsegu vai lieto to neatbilstošā veidā (neaizsedzot degunu un muti), netiek ielaista publiskās telpās, pasākuma norises vai pakalpojuma sniegšanas vietā. Pasākuma organizators vai saimnieciskā pakalpojuma sniedzējs nesniedz pakalpojumu personai, kura neievēro epidemioloģiskās drošības prasības, tai skaitā nelieto mutes un deguna aizsegu, izņemot personas, kas mutes un deguna aizsegu var nelietot šo noteikumu 6.3.1. apakšpunktā minētajos gadījumos. Gadījumos, ja persona neievēro minēto, pakalpojumu sniedzējs vēršas pie pašvaldības policijas vai Valsts policijas.  II.  Aizsardzības, iekšlietu un korupcijas novēršanas komisija ir paudusi lūgumu Ministru kabinetam pārskatīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" ietverto regulējumu par svešvalodu lietojumu, prasību par informācijas izvietošanu tirdzniecības vai pakalpojuma sniegšanas vietā t.sk. svešvalodā padarot skaidrāku un nosakot vienas svešvalodas – angļu – lietošanas nepieciešamību. Attiecīgi Projekts paredz visā noteikumu tekstā aizstāt vārdus “tai skaitā svešvalodās” ar vārdiem “tai skaitā angļu valodā”. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz fiziskām personām, kāzu, bēru un kristību saimniecisko pakalpojumu sniedzējiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E. Valantis

Dace Butāne, 67013009

[Dace.Butane@em.gov.lv](mailto:Dace.Butane@em.gov.lv)

Intars Eglītis, 67013236

[Intars.Eglitis@em.gov.lv](mailto:Intars.Eglitis@em.gov.lv)